Na temelju članka 27. Statuta Općine Dugi Rat („Službeni glasnik“ - službeno glasilo Općine Dugi Rat, broj 2/18 i 2/20), čl. 95. Zakona o komunalnom gospodarstvu (Narodne novine broj 68/18, 110/18-Odluka Ustavnog suda, 32/20) i Odluke o nastupanju posebnih okolnosti ministra graditeljstva i prostornog uređenja od 20.3.2020. (Klasa:804-08/20-01/1, Urbroj:531-01-20-1), Općinsko vijeće Općine Dugi Rat na 40. sjednici održanoj dana 04. svibnja 2020. godine donosi

ODLUKU

 O PRIVREMENOM OSLOBAĐANJU OD OBVEZE PLAĆANJA KOMUNALNE NAKNADE

Članak 1.

Ovom se Odlukom uslijed nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu nastalu povodom proglašenja epidemije bolesti COVID 29 prouzrokovane virusom SARS – CoV 2, utvrđuju mjere koje se odnose na obveznike plaćanja komunalne naknade za poslovne prostore.

Članak 2.

Obveznike plaćanja komunalne naknade za poslovne prostore kojima je odgovarajućom odlukom Stožera civilne zaštite Republike Hrvatske zabranjen rad uslijed epidemije bolesti COVID-19 uzrokovane SARS-CoV-2 virusom, privremeno se oslobađa od obveze plaćanja komunalne naknade u razdoblju od 1.4. do 30.6.2020. godine.

Članak 3.

Ovlašćuje se općinski načelnik da u slučaju potrebe u skladu sa odlukom Stožera civilne zaštite produlji vrijeme trajanja mjere privremenog oslobađanja od obveze plaćanja komunalne naknade za najdulje 90 dana.

Članak 4.

Dio naplaćenih sredstava komunalne naknade i komunalnog doprinosa moguće je koristiti i u druge namjene različite od namjena za koje se koriste u uobičajenim okolnostima što je potrebno posebno iskazati u izvršenju proračuna.

Članak 5.

Ova Odluka stupa na snagu danom donošenja, a objavit će se u "Službenom glasniku" - službenom glasilu Općine Dugi Rat.

**REPUBLIKA HRVATSKA SPLITSKO-DALMATINSKA ŽUPANIJA OPĆINA DUGI RAT OPĆINSKO VIJEĆE**

KLASA: 021-05/20-01/12 PREDSJEDNIK

URBROJ: 2155/02-01/1-20-1 OPĆINSKOG VIJEĆA

Dugi Rat, 04. svibnja 2020.

 Bernardin Petrić